Schlager des Sommers i Klaffenbach d. 13. Juli 2019 | Tyskschlager.dk
Lidt over 3000 fans var samlet hernede på det gamle vandslot her i Klaffenbach ved Chemnitz. Stemningen hernede har altid været helt unik, så forventningen var igen stor. Der var lidt over 20 graders varme, men i det fjerne lurede skyerne, som kom nærmere og nærmere. Vi havde for en sikkerhedsskyld fået udleveret overtræks plastik jakker, fordi der var meldt kraftigt uvejr på vej imod os.
Kunstnere der var med denne specielle aften var: Maite Kelly, Eloy de Jong, Thomas Anders, Ross Antony,Ute Freudenberg, Stefanie Hertel, Semino Rossi, Bernhard Brink, die Amigos, die Draufgänger, Sotiria, Alvaro Soler, Ross Antony, Oonagh, Jürgen Drews, DJ Herzbeat feat. Sarah Lombardi, Jay Khan, KluBBB3, Ben Zucker, Olli P, Sonia Liebing, Ute Bresan, Maximilian Arland & Sarah Jane Scott. Desuden var der to herregrupper a la Tysk pop, som jeg slet ikke synes passer ind her i dette pogram.
En halv time før showet skulle starte, begyndte det lige så stille at regne. Pludselig stod det ned i stænger. Vanddråber så store som en lillefinger. Aldrig set noget lignende før. Jeg havde et ølkrus stående som jeg havde drukket 3/4 af, det blev fyldt op på få minutter af regnen. Vi forsøgte at holde os tørskoet, men forgæves – alt var totalt vådt.
Kameraerne måtte vi gemme inden under plastik overtrækkene, men linserne dukkede, og der kom bare vand på kamera og linser konstant. Umuligt at fotografere. Men billeder skulle der jo tages. Halvdelen af pressefolkene gik, de havde fået nok.
Men dette var ikke nok. Der kom mere. Pludselig begyndte det at tordne og lyne. Florians mikrofon faldt delvis ud pga. af regnen. Der lå kabler, og samlinger over det hele, delvis dækket af vand, og pludselig kunne teknikken ikke få det til at køre længere. Relæerne slog fra. Det tordnede og lynede uafbrudt. Når tordenen overdøver musikken, og lynene overgår scenelysene – ja, så skal det gå galt.
Produktionschefen for MDR kom pludselig frem på scenen, og forlangte at hele området herinde blev evakueret øjeblikkelig, og produktionen stoppet. Vi skulle alle gå ud i vores respektive biler , og tage folk med for at få fyldt op i bilen, for at få ly for uvejret. I 45 minutter sad vi og fulgte uvejret der var på sit højeste i 45 minutter. Det var slemt.
Det tordnede, lynede og regnede kraftigt i et væk. En time efter optog de igen produktionen. Folkene kom ind på pladsen igen. Men vi havde nok tabt 15% af fansene. De hårde kom tilbage. Florian var ude for at holde en tale for folk, og han havde i hans 30 år på scenen, aldrig oplevet noget lignende. Han var glad for at fansene var blevet. Han var helt overvældet. Stjernerne var alle blevet der. Ikke en havde meldt fra. Og flere gange i løbet af aftenen råbte Sangerne til publikum – IHR SEID DER WAHNSINN !!!
Florian bebudede at vi skulle holde fyrværkeri uanset hvad. Men vi måtte ikke fyre af efter 23.59, så det skulle gøres nu. Hvis i vil – “så laver vi hele showet som det skulle have været hvis i har lyst” – det havde vi selvfølgelig. Der blev klippet og redigeret og sunget og diskuteret indtil alt var i kassen kl. 02.00.
Aftenen bar præg af mange duetter. Florian og Oli P., kom med en rigtig øreklinger. Ute Bresan og Maximilian Arland kom med deres indslag. Ute Freudenberg, Ute, Stefanie, Maximilian & florian sang Jugendliebe.
Pietro Lombardi & Giovanni Zarella på Italiens/tysk. Thomas Anders & Florian i deres sædvanlige stil. En af højdepunkterne synes jeg var Stefanie Hertel med hendes pige Band – de var bare så fede. Sotiria sang “Moonlight Shadow”, på tysk schlager manér. Der blev også denne aften uddelt Guldplader.
Eloy de Jong fik 1xGuld Tyskland, 3XGuld Østrig. Oonagh fik 1xGuld samt endnu 1xGuld for ældre Albums. Oonaugh havde lige været i Afrika og sunget sammen med de bedste , og fået inspiration fra de Afrikanske rytmer. Hvilket også kunne fornemmes.
Et igen flot show af Florian, og hans team. Man må sige at de denne gang bestod prøven. Glæder mig til at se den endelige optagelse i fjernsynet fra MDR d. 10. August
Musik skal opleves Live !!!
Schlager og Volksmusik i TV d. 13. dec – 15. dec
Nyheder1396
TV-Tip64